Bendegeweld: Zille vra Zuma se hulp | Nuus24
Bendegeweld: Zille vra Zuma se hulp
'Noodtoestand' heers in Hanoverpark
Bendegeweld in Wes-Kaap neem toe
Vier vas vir bendegeweld, moord in Kaapstad
Johannesburg – Helen Zille, premier van die Wes-Kaap, het pres. Jacob Zuma gevra om lede van die weermag na gebiede wat deur bendes geteister word, te ontplooi. Die premier het in ‘n brief vir die president gevra om troepe dadelik na Lavender Hill en Hanoverpark op die Kaapse Vlakte te stuur, aangesien beide gebiede ‘n “ernstige” toename in bendeverwante sterftes gehad het.“Terwyl die SA polisiediens ekstra hulpbronne na dié gebiede ontbied het, het bendegeweld onverpoos voortgeduur. Dit is duidelik dat die huidige situasie buite die SAPD se beheer is,” het Zille gesê.Die premier meen die polisie benodig die weermag se hulp om orde in dié voorstede te bewerkstellig. Minstens 23 mense, insluitende sewe kinders, het die afgelope paar maande as gevolg van bendes gesterf.Nathi Mthethwa, minister van polisie, en Nosiviwe Mapisa-Nqakula, minister van verdediging, het ook kopieë van die brief gekry. Volg Nuus24 op Twitter - SAPA
Lees meer oor: helen zille | kaapse vlakte | hanover park | lavender hill | bendegeweld VOLGENDE OP NUUS24X